Andromeda Gastehuis - Resensies
Marna V - Jul 2019
Baie gesellige Karoo-huis.
Ons was twee gesinne, totaal 9 mense het baie lekker gebly en gekuier.
Juliana G - Jul 2019
Ons het baie lekker gebly by Andromeda.
Die kombuis is werklik baie goed ingerig. Die braaiplek in die kombuis is 'n wenner.
Nella D - Oct 2018
Astronomies en wonderlike tydjie in die mooiste oop wêreld van die binneland!
Aankoms Vrydag agtermiddag, sleutel gemaklik beskikbaar, alles in die huis netjies en skoon. Yskaste en stoof werkend en die kaggel! Vrou was mal daaroor, en die braaigeriewe uit die boonste rakke. My gesin kon nie glo en verstaan dat mens nog iets kry soos 'n eerlikheidsbeleid nie. Hier was hulle verkeerd bewys met die fudge en konfyt wat te koop was en jy los net eenvoudig die geld, niemand wat jou vra vir dit nie! Net dit alleen sou die moeite werd gewees het om te kuier. Baie baie dankie.
Bernhardt G - Aug 2018
Baie lekker gekuier saam met vriende.
Binnekant van die verblyf is baie netjies. Meer as genoeg warm water in die koue weer. Goeie waarde vir geld en ligging baie goed. Binne loopafstand vanaf restaurante, winkels en reg langs die slaghuis wat die lekkerste kaaswors maak.
Jurgen B - Aug 2018
Uitstekende waarde vir geld! Baie goed toegeruste huis vir hele familie.
Andromeda Gastehuis het ons verras met hoe goed dit toegerus is vir 'n aangename verblyf. Die kombuis is lekker groot, met alles wat jy nodig het. Tot 'n braaiplek. Daar is genoeg slaapplek vir 'n hele familie om te kuier. Daar is ook onderdak parkeerplek weg van die straat af. Daar is 2 slaapkamers met en suite-badkamers en nog 'n aparte badkamer vir beddens deur die res van die huis. Die bed het 'n elektriese warm onderlaken, wat essensieël is vir koue winteraande. Daar is selfs 'n eerlikheidswinkel in die kombuis, waar die eienaar beskuit, koekies ...
Andromeda Gastehuis het ons verras met hoe goed dit toegerus is vir 'n aangename verblyf. Die kombuis is lekker groot, met alles wat jy nodig het. Tot 'n braaiplek. Daar is genoeg slaapplek vir 'n hele familie om te kuier. Daar is ook onderdak parkeerplek weg van die straat af. Daar is 2 slaapkamers met en suite-badkamers en nog 'n aparte badkamer vir beddens deur die res van die huis. Die bed het 'n elektriese warm onderlaken, wat essensieël is vir koue winteraande. Daar is selfs 'n eerlikheidswinkel in die kombuis, waar die eienaar beskuit, koekies en ingelegde vrugte en konfyte verkoop. Ons sal weer daar bly.
Rudolph D - Jun 2018
Lekker leef- en kuierhuis. Motor moes in pad oornag staan. Weet nie of daar garage is nie. Heerlike beskuit vir koffie en het lekker warm kon slaap. Sal weer daar oornag.
Baie dankie vir die positiewe terugvoer, ons waardeer dit opreg! Kom kuier gerus weer. Julle was so gelukkig om bietjie sneeu te kry.